เตรียมตัวก่อนการฝึก
คลิกเกอร์ (clicker) มีขายตามร้านขายอุปกรณ์สัตว์เลี้ยงทั่วไปไม่ก็ร้านออนไลน์ มีขนาดเล็ก ทำจากพลาสติกหยิบจับพกง่าย โดยจะมีปุ่มหรือแผ่นเหล็กเล็กๆ ไว้กดให้มีเสียงดังคลิก หลักการฝึกหมาด้วยคลิกเกอร์ คือต้องกด ทันที ที่หมาทำถูกต้องตามที่คุณต้องการ หลังเสียงคลิกให้ตามด้วยการให้รางวัลทันที (เช่น ขนม/อาหาร ของเล่น กระทั่งคำชม)  จำไว้ว่าคลิกเกอร์คือสัญญาณบอกว่ารางวัลกำลังจะมา ไม่ใช่เป็นรางวัลซะเอง เวลาฝึกหมาด้วยคลิกเกอร์ หมาจะจับจุดสำคัญได้ 2 จุด ก็คือจังหวะไหนที่ตัวเองทำถูก และรางวัลจะมาหลังได้ยินเสียงคลิกเสมอ คลิกเกอร์นั้นเป็นวิธีสื่อสารกับหมาระหว่างการฝึกที่เป๊ะและเห็นผลกว่าการออกคำสั่งเยอะเลย (อย่าง "ดีมาก" หรือ "ขอบคุณ") แล้วหมาจะจดจำทริคใหม่ๆ ได้รวดเร็วจนคุณต้องตกใจ  ให้คุณจินตนาการว่าเสียงคลิกก็เหมือนเสียงปิ๊งป่องเวลาที่คนตอบคำถามถูกในรายการเกมโชว์นั่นแหละ เป็นเหมือนสัญญาณบอกหมาไง ว่าตัวเองทำตัวดีหรือทำท่าได้ถูกต้องแล้ว หมาบางตัวค่อนข้างเซนซิทีฟกับเสียงคลิกเกอร์ ถ้าหมาของคุณได้ยินเสียงคลิกแล้ววิ่งหนีไปละก็ แสดงว่าเสียงแหลมหรือดังเกินไปสำหรับน้องหมา คุณหรี่เสียงได้ง่ายๆ โดยใช้ผ้าขนหนูมาพันห่อคลิกเกอร์ หรือจะเปลี่ยนคลิกเกอร์ไปเลย อย่างใช้เสียงคลิกเวลากดปากกาลูกลื่นแทนก็ได้ เสียงจะได้นุ่มนวลกว่า ถ้ายังไงหมาก็วิ่งหนีเสียงคลิกท่าเดียว คุณคงต้องเปลี่ยนไปฝึกด้วยการออกคำสั่งแทนแล้วล่ะ
หัดใช้คลิกเกอร์. สังเกตท่าทางของหมาที่มีต่อคลิกเกอร์.
https://www.wikihow.com/Clicker-Train-Your-Dog
Preparing to Clicker Train Your Dog